
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 454 

3 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Οργανωτικής Διάρθρωσης του Οργανι¬ 
σμού Βιομηχανικής Ιδιοκτησίας (ΟΒΙ). 1 

Απόφαση σύστασης επιτροπής αξιολόγησης υπο¬ 
ψήφιων για πρόσληψη προσωπικού με ανάθεση 
έργου στο πλαίσιο του έργου με τίτλο «Παρατη¬ 
ρητήριο Ερευνητικών και Τεχνολογικών Ειδικοτή¬ 


των», Μέτρο 8.3, Δράση 8.3.4/1. 2 

ΑΠΟΦΑΣΕΙ Σ 

Αριθμ. 5219 ΕΦΑ 1249 (1) 


Κανονισμός Οργανωτικής Διάρθρωσης του Οργανι¬ 
σμού Βιομηχανικής Ιδιοκτησίας (ΟΒΙ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. των άρθρων 2 παρ. 10α και 4 παρ. Ια του ν. 1733/1987 
«Μεταφορά τεχνολογίας, εφευρέσεις, τεχνολογική και¬ 
νοτομία και σύσταση της Ελληνικής Επιτροπής Ατομικής 
Ενέργειας» (ΦΕΚ Α' 171/22.9.1987). 

β. του π.δ. 248/1989 «Οργανισμός της Γενικής Γραμμα- 
τείαςΈρευνας και Τεχνολογίας» (ΦΕΚ Α' 116/10.5.1989), 
όπως τροποποιήθηκε με τα π.δ. 179/1992 (ΦΕΚ Α' 81/ 
26.5.1992), π.δ. 147/1994 (ΦΕΚ Α' 99/4.7.1994) και π.δ. 
128/1997 (ΦΕΚ Α' 115/9.6.1997). 

γ. του άρθρου μόνον παρ. α του π.δ. 232/1992 «Εξοδος 
του Οργανισμού Βιομηχανικής Ιδιοκτησίας (ΟΒΙ) από τον 
δημόσιο τομέα» (ΦΕΚ Α' 120/14.7.1992). 

δ. του π.δ. 27/1996 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ Α' 19/1.2.1996). 

ε. του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84/10.3.2004). 

στ. του π.δ. 122/2004 «Ανασύσταση Υπουργείου Του¬ 
ρισμού» (ΦΕΚ Α' 85/17.3.2004). 

ζ. του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 


3. Την υπ’ αριθμ. Δ15/Α/Φ19/4040/24.2.2006 απόφαση 
του Πρωθυπουργού και του Υπουργού Ανάπτυξης με 
θέμα «Ανάθεση αρμοδιοτήτων στους Υφυπουργούς Ανά¬ 
πτυξης Αναστάσιο Νεράντζη και Ιωάννη Παπαθανασίου» 
(ΦΕΚ Β' 249). 

4. Τ ον προηγούμενο Κανονισμό Οργανωτικής Διάρθρω¬ 
σης με αριθμό 11620/ΕΦΑ 2239 (ΦΕΚ Β' 1209/31.8.2005). 

5. Το κείμενο του Κανονισμού Οργανωτικής Διάρθρω¬ 
σης του Ο.Β.Ι., έτσι όπως καταρτίσθηκε από το Διοικη¬ 
τικό Συμβούλιο του Ο.Β.Ι. κατά την 3/2007 συνεδρίασή 
του της 13 ης Μαρτίου 2007 υπ’ αριθμ. ΔΣ/ΠΡ/03/2007 
και υποβλήθηκε νόμιμα στο Υπουργείο Ανάπτυξης στις 
14.3.2007, εγκρίνουμε: 

Το κείμενο του Κανονισμού Οργανωτικής Διάρθρω¬ 
σης του Ο.Β.Ι. που καταρτίσθηκε από το Διοικητικό 
Συμβούλιο του Ο.Β.Ι. κατά την συνεδρίασή του της 13 ης 
Μαρτίου 2007, το οποίο τροποποιεί, συμπληρώνει και 
κωδικοποιεί τον Κανονισμό Οργανωτικής Διάρθρωσης 
με αριθμό 11620/ΕΦΑ 2239 (ΦΕΚ 1209 Β' της 31™ Αυγού- 
στου 2005): 

ΚΑΝΟΝΙΣΜΟΣ ΟΡΓΑΝΩΤΙΚΗΣ ΔΙΑΡΘΡΩΣΗΣ ΤΟΥ 

ΟΡΓΑΝΙΣΜΟΥ ΒΙΟΜΗΧΑΝΙΚΗΣ ΙΔΙΟΚΤΗΣΙΑΣ (Ο.Β.Ι.) 

Άρθρο 1 

Αντικείμενο Κανονισμού - Ορισμοί 

Ο Κανονισμός Οργανωτικής Διάρθρωσης ρυθμίζει τη 
διάρθρωση του Οργανισμού Βιομηχανικής Ιδιοκτησίας 
(ΟΒΙ) σε υπηρεσιακές μονάδες, τις αρμοδιότητές τους 
και την λειτουργία τους. 

Για την εφαρμογή της απόφασης αυτής νοούνται ως: 

α. «ν. 1733/1987», ο ν. 1733/1987 «Μεταφορά Τεχνολογί¬ 
ας, Εφευρέσεις, Τεχνολογική Καινοτομία και σύσταση 
Επιτροπής Ατομικής Ενέργειας» (ΦΕΚ 171/Α'), όπως τρο¬ 
ποποιήθηκε από το άρθρο 18 του ν. 1739/1987 (Διαχείρι¬ 
ση υδατικών πόρων και άλλες διατάξεις» (ΦΕΚ 201/Α') 
και το άρθρο 27 του ν. 2516/1997 «Ίδρυση και λειτουργία 
βιομηχανικών και βιοτεχνικών εγκαταστάσεων και άλλες 
διατάξεις» (ΦΕΚ 159/Α'). 

β. «Ο.Β.Ι.», ο Οργανισμός Βιομηχανικής Ιδιοκτησίας, που 
εδρεύει στην Αθήνα (ν. 1733/1987). 

γ. «Κανονισμός Προσωπικού», η υπ’ αριθμ. 16987/1.11.1988 
υπουργική απόφαση «Εγκριση του Κανονισμού Προσω¬ 
πικού του Οργανισμού Βιομηχανικής Ιδιοκτησίας (Ο.Β.Ι.)» 
(ΦΕΚ 841/Β'). 

δ. «Οικονομικός Κανονισμός», η υπ’ αριθμ. 7066/ΕΦΑ/666/ 
4.5.1989 υπουργική απόφαση, «Εγκριση του Οικονομικού 
Κανονισμού του Οργανισμού Βιομηχανικής Ιδιοκτησίας 
(Ο.Β.Ι.)» (ΦΕΚ 363/Β'). 

ε. «ΕΔΒΙ», το Ειδικό Δελτίο Βιομηχανικής Ιδιοκτησίας 
που εκδίδει ο Ο.Β.Ι. (άρθρο 4, παρ. 3, του ν. 1733/1987). 

στ. «ν. 2418/1996», ο ν. 2418/1996 «Κύρωση του Δια¬ 
κανονισμού του Στρασβούργου που αφορά τη Διεθνή 
Ταξινόμηση των Διπλωμάτων Ευρεσιτεχνίας της 24 ης 
Μαρτίου 1971, όπως τροποποιήθηκε στις 28 Σεπτεμβρίου 
1979» (ΦΕΚ 140/Α'). 

Αρθρο 2 

Οργανωτική Διάρθρωση - Γενικός Διευθυντής 

1. Ο Γενικός Διευθυντής πρόΐσταται των υπηρεσιών 
του Οργανισμού και υπό την εποπτεία του λειτουρ¬ 
γούν οι Διευθύνσεις, τα τμήματα και οι υπηρεσιακές 
Μονάδες. 

2. Ο Οργανισμός Βιομηχανικής Ιδιοκτησίας διαρθρώ¬ 
νεται στις ακόλουθες Διευθύνσεις και Τμήματα: 

α. Διεύθυνση Γραμματείας Διοίκησης 
β. Διεύθυνση Κατάθεσης και Χορήγησης Τίτλων 
γ. Διεύθυνση Ελέγχου Τίτλων 
δ. Διεύθυνση Τεχνολογικής Πληροφόρησης 
ε. Διεύθυνση Νομικής Υποστήριξης 
στ. Διεύθυνση Ανθρώπινου Δυναμικού και Εκπαίδευσης 
ζ. Διεύθυνση Υπηρεσιών Πληροφορικής 
η. Οικονομική Διεύθυνση 
θ. Διεύθυνση Δικαστικού 
ι. Τμήμα Επικοινωνίας 
ια. Τμήμα Ασφαλείας και Κτιρίου και 
ιβ. Υπηρεσία Εσωτερικού Ελέγχου 
Η Υπηρεσία Εσωτερικού Ελέγχου διοικητικώς υπάγε¬ 
ται στον Γ ενικό Διευθυντή, το πρόγραμμα εργασιών της 
εγκρίνεται από το διοικητικό συμβούλιο και τα αποτε¬ 
λέσματα των ελέγχων της υποβάλλονται υποχρεωτικώς 
σ’ αυτό και τον Γ ενικό Διευθυντή. 

3. Κάθε Διεύθυνση μπορεί να αποτελείται από ένα ή 
περισσότερα Τμήματα, εφόσον ορίζονται στον παρόντα 
Κανονισμό. 

4. Στις Διευθύνσεις ή στα Τμήματα μπορούν να λει¬ 
τουργούν Υπηρεσιακές Μονάδες με ανάθεση συγκε¬ 
κριμένου έργου, εφόσον ορίζεται στον παρόντα Κα¬ 
νονισμό. 

5. Στο Γ ενικό Διευθυντή υπάγονται και αναφέρονται 
οι δύο Αναπληρωτές Γ ενικοί Διευθυντές, ένας από τους 
οποίους, με απόφαση Διοικητικού Συμβουλίου ασκεί τις 
αρμοδιότητες του άρθρου 2 παρ. 13 του ν. 1733/1987 όταν 
δεν έχει διορισθεί Γ ενικός Διευθυντής. 

6. Με επιφύλαξη των διατάξεων περί Υπηρεσίας Εσω¬ 
τερικού Ελέγχου, οι προϊστάμενοι των Διευθύνσεων ει- 
σηγούνται για θέματα των αρμοδιοτήτων τους στον 
Γενικό Διευθυντή. Οι προϊστάμενοι των Τμημάτων και 
οι υπεύθυνοι των Υπηρεσιακών Μονάδων εισηγούνται 
για θέματα των αρμοδιοτήτων τους στους ιεραρχικά 
προϊσταμένους τους και στον Γ ενικό Διευθυντή. 

Αρθρο 3 

Διεύθυνση Γ ραμματείας Διοίκησης (ΔΓ Δ) 

1. Η Διεύθυνση Γραμματείας Διοίκησης έχει τις παρα¬ 
κάτω αρμοδιότητες: 

α. υποστηρίζει τον Γ ενικό Διευθυντή στην εκτέλεση 
του συνόλου των αρμοδιοτήτων του που προκύπτουν 
από τον ν. 1733/1987 και ειδικότερα: 


• στην τήρηση του γενικού πρωτοκόλλου του Ορ¬ 
γανισμού, 

• στις εισηγητικές του δραστηριότητες προς το Δι¬ 
οικητικό Συμβούλιο του Οργανισμού, 

• στην προετοιμασία της εκτέλεσης των αποφάσεων 
του Διοικητικού Συμβουλίου, 

• στη διοίκηση του Οργανισμού και την κατά νόμον 
εκπροσώπησή του, 

• στην προετοιμασία της εκπροσώπησης του ΟΒΙ σε 
ευρωπαϊκούς, κοινοτικούς και διεθνείς Οργανισμούς, 

• στον συντονισμό των δραστηριοτήτων των οργανι¬ 
κών μονάδων του Οργανισμού στα πλαίσια των αρμοδι¬ 
οτήτων τους σύμφωνα με τον Κανονισμό Οργανωτικής 
Διάρθρωσης του ΟΒΙ και 

• στον συντονισμό των δραστηριοτήτων οργανικών 
μονάδων, επιτροπών και ομάδων εργασίας για την εκτέ¬ 
λεση έργων. 

β. υποστηρίζει τον Πρόεδρο, τον Αντιπρόεδρο και τα 
μέλη του Διοικητικού Συμβουλίου του Οργανισμού σε 
όλες τις δραστηριότητες που έχουν σχέση με την ιδιό¬ 
τητά τους, την γραμματεία του Διοικητικού Συμβουλίου 
και τηρεί το αρχείο των Πρακτικών του Διοικητικού 
Συμβουλίου. 

γ. Συντονίζει, επεξεργάζεται και ελέγχει την εκτέλεση 
των αναπτυξιακών προγραμμάτων του Ο.Β.Ι. είτε αυτά 
εκτελούνται με αυτοχρηματοδότηση, είτε με συγχρη- 
ματοδότηση από εθνικούς ή διεθνείς πόρους. 

δ. Εξάγει κι επεξεργάζεται τα επίσημα στατιστικά 
στοιχεία του ΟΒΙ. 

2. Της Διεύθυνσης Γραμματείας Διοίκησης προ'ΐστα- 
ται υπάλληλος του ΟΒΙ κατηγορίας Ε του προσωπικού 
του ΟΒΙ. 

Άρθρο 4 

Διεύθυνση Κατάθεσης και Χορήγησης Τίτλων (ΔΙΚΑΧΟ) 

1. Η Διεύθυνση Κατάθεσης και Χορήγησης Τίτλων έχει 
τις εξής αρμοδιότητες: 

α. Παραλαμβάνει καταθέσεις, χορηγεί, και δημοσιεύει 
τους τίτλους Βιομηχανικής Ιδιοκτησίας αρμοδιότητας 
του Ο.Β.Ι. 

β. Καταχωρεί συμβάσεις μεταφοράς τεχνολογίας. 

γ. Εκδίδει πιστοποιητικά προτεραιότητας και οποια¬ 
δήποτε άλλα πιστοποιητικά, βεβαιώσεις και αντίγραφα 
που αφορούν τίτλους βιομηχανικής ιδιοκτησίας. 

δ. Τηρεί τα αρχεία βιομηχανικής ιδιοκτησίας και με¬ 
ριμνά και επιμελείται την ψηφιοποίησή τους. 

ε. Επιμελείται την έκδοση του Ειδικού Δελτίου Βιομη¬ 
χανικής Ιδιοκτησίας (ΕΔΒΙ) 

2. Στη Διεύθυνση λειτουργούν τα εξής τέσσερα τμή¬ 
ματα: 

α. Το Τμήμα Καταθέσεων και Χορηγήσεων (ΤΚΧ), το 
οποίο: 

• Παραλαμβάνει αιτήσεις για τίτλους βιομηχανικής 
ιδιοκτησίας. 

• Χορηγεί τους προς έκδοση τίτλους βιομηχανικής 
ιδιοκτησίας. 

• Καταχωρεί συμβάσεις μεταφοράς τεχνολογίας. 

• Τηρεί τα Μητρώα και τα Βιβλία που ορίζονται από 
το άρθρο 4 παρ. 2, α) και γ) του ν. 1733/1987. 

• Διενεργεί τον έλεγχο των προϋποθέσεων για τη 
χορήγηση των πιστοποιητικών κατάθεσης μετάφρασης 
των ευρωπαϊκών διπλωμάτων ευρεσιτεχνίας. 

β. Το Τμήμα Παραλαβής Διεθνών, Ευρωπαϊκών και Κοι¬ 
νοτικών Αιτήσεων (ΤΔΕΚΑ), το οποίο παραλαμβάνει και 

διαβιβάζει τις Διεθνείς και Ευρωπαϊκές αιτήσεις για χορή¬ 
γηση διπλωμάτων ευρεσιτεχνίας και τις Διεθνείς και Κοι¬ 
νοτικές αιτήσεις προστασίας βιομηχανικών σχεδίων. 

γ. Το Τμήμα Τεκμηρίωσης και Δημοσιεύσεων (ΤΤΔ) 
το οποίο: 

• Τηρεί τα αρχεία (σε χαρτί και ψηφιακά μέσα) της 
βιομηχανικής ιδιοκτησίας του Ο.Β.Ι. σύμφωνα με τα προ- 
βλεπόμενα στο άρθρο 4 παρ. 2 του ν. 1733/1987. 

• Παρακολουθεί τις μηνιαίες ανανεώσεις της Διεθνούς 
Ταξινόμησης Διπλωμάτων Ευρεσιτεχνίας, σύμφωνα με 
τα προβλεπόμενα στο ν. 2418/1996 και επαναταξινομεί, 
ανάλογα, όλους τους τίτλους διπλωμάτων ευρεσιτε- 
χνίας. 

• Επιμελείται τις μηνιαίες δημοσιεύσεις στο ΕΔΒΙ κάθε 
αιτήσεως και τίτλου βιομηχανικής ιδιοκτησίας. 

δ. Το Τμήμα Παρακολούθησης Μεταβολών και Τελών 
(ΤΠΜΤ) το οποίο: 

• Εκδίδει και καταχωρεί στα αρχεία του Οργανισμού 
όλες τις πράξεις μεταβολών που σχετίζονται με τίτλους 
βιομηχανικής ιδιοκτησίας, 

• Εκδίδει και καταχωρεί στα αρχεία του Οργανισμού 
τις αποφάσεις εκπτώσεων τίτλων βιομηχανικής ιδιο¬ 
κτησίας. 

3. Οι προϊστάμενοι της Διεύθυνσης Κατάθεσης και 
Χορήγησης Τίτλων Βιομηχανικής Ιδιοκτησίας και των 
Τμημάτων Παραλαβής Διεθνών, Ευρωπαϊκών και Κοι¬ 
νοτικών Αιτήσεων, Τεκμηρίωσης και Δημοσιεύσεων, και 
Παρακολούθησης Μεταβολών και Τελών ανήκουν στην 
κατηγορία Ε του προσωπικού του ΟΒΙ Ο προϊστάμενος 
του Τμήματος Καταθέσεων και Χορηγήσεων ανήκει στην 
κατηγορία Ε, Τ ή Λ του προσωπικού του Ο.Β.Ι. 

Άρθρο 5 

Διεύθυνση Ελέγχου Τίτλων (ΔΕΤ) 

1. Η Διεύθυνση Ελέγχου Τίτλων έχει τις εξής αρμο¬ 
διότητες: 

α. Συντάσσει εκθέσεις έρευνας στα πλαίσια της δια¬ 
δικασίας χορήγησης διπλωμάτων ευρεσιτεχνίας. 

β. Ελέγχει και διορθώνει τα δεδομένα βιομηχανικής 
ιδιοκτησίας του Ο.Β.Ι. και προωθεί τις Καινοτομίες. 

2. Στη Διεύθυνση λειτουργούν τα εξής τμήματα: 

α. Το Τμήμα Τυπικού Ελέγχου (ΤΤΕ) είναι αρμόδιο για 
τον τυπικό έλεγχο των εθνικών αιτήσεων των τίτλων 
βιομηχανικής ιδιοκτησίας. 

β. Το Τμήμα Μηχανολογικών Εφευρέσεων (ΤΜΕ) εξε¬ 
τάζει τις εφευρέσεις μηχανολογικού, ηλεκτρολογικού ή 
άλλου συναφούς αντικειμένου και συντάσσει τις σχετι¬ 
κές εκθέσεις έρευνας. 

γ. Το Τμήμα Χημικών και Βιοτεχνολογικών Εφευρέσε¬ 
ων (ΤΧΒΕ) εξετάζει τις εφευρέσεις χημικού, βιολογικού, 
ιατρικού, βιοτεχνολογικού και άλλου συναφούς αντικει¬ 
μένου και συντάσσει τις σχετικές εκθέσεις έρευνας. 

δ. Το Τμήμα Εφευρέσεων Πληροφορικής και Επικοι¬ 
νωνιών (ΤΕΠΕ) εξετάζει τις εφευρέσεις με αντικείμενο 
από την επιστήμη της πληροφορικής, της ηλεκτρονικής 
και των επικοινωνιών ή άλλο συναφές αντικείμενο και 
συντάσσει τις σχετικές εκθέσεις έρευνας. 

ε. Το Τμήμα Ελέγχου και Προώθησης Καινοτομιών 
(ΤΕΠΚ) 

• Ελέγχει και διορθώνει τα δεδομένα βιομηχανικής 
ιδιοκτησίας του Οργανισμού. 

• Διενεργεί τον ποιοτικό έλεγχο των εκθέσεων έρευ¬ 
νας και τελικών εκθέσεων έρευνας του Ο.Β.Ι. 


• Συντάσσει και ενημερώνει τις εσωτερικές οδηγίες 
για τις εργασίες της Διεύθυνσης Ελέγχου Τίτλων Βιο¬ 
μηχανικής Ιδιοκτησίας. 

• Συντάσσει εκθέσεις αξιολόγησης εφευρέσεων στα 
πλαίσια της διαδικασίας βράβευσης εφευρετών από 
τον ΟΒΙ 

Στο Τμήμα Ελέγχου και Προώθησης Καινοτομιών λει¬ 
τουργεί η Υπηρεσιακή Μονάδα Ποιοτικού Ελέγχου και 
Διόρθωσης Δεδομένων, η οποία ελέγχει και διορθώνει 
τα δεδομένα βιομηχανικής ιδιοκτησίας, σε συνεργασία 
με την Διεύθυνση Υπηρεσιών Πληροφορικής. 

στ. Το Μεταφραστικό Τμήμα (ΜΤ) που μεταφράζει 
κείμενα αρμοδιότητας ΟΒΙ. 

3. Οι προϊστάμενοι της Διεύθυνσης Ελέγχου Τίτλων Βι¬ 
ομηχανικής Ιδιοκτησίας και των Τμημάτων της ανήκουν 
στην κατηγορία Ε. Ο προϊστάμενος της Υπηρεσιακής 
Μονάδας Ποιοτικού Ελέγχου και Διόρθωσης Δεδομένων 
ανήκει στην κατηγορία Ε ή Τ ή Λ του προσωπικού του 
ΟΒΙ. 

Άρθρο 6 

Διεύθυνση Νομικής Υποστήριξης (ΔΝΥ) 

1. Η Διεύθυνση Νομικής Υποστήριξης υποστηρίζει όλες 
τις δραστηριότητες του Οργανισμού που έχουν σχέση 
με την προστασία τίτλων βιομηχανικής ιδιοκτησίας και 
ειδικότερα: 

α. Επεξεργάζεται και προτείνει σχέδια νομοθετικών 
ρυθμίσεων αναφορικά με τις διαδικασίες χορήγησης 
τίτλων βιομηχανικής ιδιοκτησίας. 

β. Γνωμοδοτεί για όλα τα θέματα που προκύπτουν από 
την εφαρμογή των διαδικασιών χορήγησης των τίτλων 
βιομηχανικής ιδιοκτησίας. 

γ. Ελέγχει τις μεταβολές στο νομικό και ιδιοκτησιακό 
καθεστώς των τίτλων βιομηχανικής ιδιοκτησίας. 

δ. Παρέχει νομική υποστήριξη σε θέματα συμβάσεων 
μεταφοράς τεχνολογίας. 

ε. Μεριμνά για την τεκμηρίωση των νομοθετικών κει¬ 
μένων και της νομολογίας στο δίκαιο της βιομηχανικής 
ιδιοκτησίας. 

στ. Μεριμνά για την οργάνωση και λειτουργία της 
βιβλιοθήκης του ΟΒΙ. 

ζ. Προωθεί τη συνεργασία με εθνικούς, ευρωπαϊκούς 
ή διεθνείς οργανισμούς βιομηχανικής ιδιοκτησίας και 
καταρτίζει τα αντίστοιχα προγράμματα συνεργασίας. 

η. Προετοιμάζει την τεκμηρίωση για την εκπροσώπηση 
του ΟΒΙ σε ευρωπαϊκούς και διεθνείς Οργανισμούς. 

θ. Προβαίνει σε όλες τις απαραίτητες ενέργειες για 
την προετοιμασία της εκπροσώπησης του ΟΒΙ στις συ¬ 
σκέψεις κι εργασίες των ως άνω Οργανισμών. 

2. Στη Διεύθυνση Νομικής Υποστήριξης λειτουργεί το 
Τμήμα Διεθνών Θεμάτων (ΤΔΘ), το οποίο είναι αρμόδιο 
για τα θέματα της παραπάνω παραγράφου 1. εδάφια 
ζ, η και θ. 

3. Οι προϊστάμενοι της Διεύθυνσης Νομικής Υποστήρι¬ 
ξης και του Τμήματος Διεθνών Θεμάτων ανήκουν στην 
κατηγορία Ε του προσωπικού του ΟΒΙ. 

Άρθρο 7 

Διεύθυνση Τεχνολογικής Πληροφόρησης (ΔΤΠ) 

1. Η Διεύθυνση Τεχνολογικής Πληροφόρησης έχει τις 
εξής αρμοδιότητες: 

α. Παρακολουθεί την ορθή λειτουργία και ανάπτυ¬ 
ξη των Περιφερειακών Ηλεκτρονικών Βιβλιοθηκών του 
ΟΒΙ 

β. Παρέχει πληροφορίες για συγκεκριμένες τεχνολο¬ 
γικές εφαρμογές ή συγκεκριμένα τεχνολογικά πεδία. 

γ. Παρακολουθεί συνεχώς τις τεχνολογικές εξελίξεις 
συγκεκριμένων τεχνολογικών πεδίων. 

δ. Παρακολουθεί τις αναδυόμενες ή φθίνουσες τεχνο¬ 
λογίες στον ελληνικό ή διεθνή χώρο. 

ε. Προάγει την πληροφόρηση για την καινοτομία και 
τη μεταφορά τεχνολογίας. 

στ. Ενημερώνει το κοινό με κάθε διαθέσιμο μέσο ή 
τρόπο για τους κλάδους της ελληνικής οικονομίας. 

ζ. Παρέχει συμβουλευτική υποστήριξη στα φυσικά ή 
νομικά πρόσωπα που απευθύνονται στον Ο.Β.Ι. για θέ¬ 
ματα αρμοδιότητάς του. 

2. Στη Διεύθυνση Τεχνολογικής Πληροφόρησης λει¬ 
τουργούν τα εξής δύο Τμήματα: 

α. Το Τμήμα Τεχνολογικής Πληροφόρησης και Διά¬ 
δοσης της Καινοτομίας (ΤΤΠΔΚ) είναι αρμόδιο για τα 
θέματα της παραπάνω παραγράφου 1, εδάφια β, γ ε, 
και στ. 

β. Η Υπηρεσία Μιας Στάσης (ΥΜΣ) είναι αρμόδια για το 
θέμα του εδαφίου ζ της παραπάνω παραγράφου 1. 

3. Οι προϊστάμενοι της Διεύθυνσης Τεχνολογικής Πλη¬ 
ροφόρησης και των Τμημάτων αυτής ανήκουν στην κα¬ 
τηγορία Ε του προσωπικού του Ο.Β.Ι. 

Άρθρο 8 

Διεύθυνση Ανθρώπινου Δυναμικού και Εκπαίδευσης 
(ΔΑΔΕ) 

1. Η Διεύθυνση Ανθρώπινου Δυναμικού και Εκπαίδευ¬ 
σης έχει τις εξής αρμοδιότητες: 

α. Μεριμνά για την τήρηση των διατάξεων του Κα¬ 
νονισμού Προσωπικού του Ο.Β.Ι. και επιμελείται των 
θεμάτων που αναφέρονται στη διαχείριση του ανθρώ¬ 
πινου δυναμικού και κυρίως των θεμάτων πρόσληψης 
και υπηρεσιακής εξέλιξης του προσωπικού. 

β. Παρακολουθεί και ενημερώνει τους υπηρεσιακούς 
φακέλους των υπαλλήλων. 

γ. Καταρτίζει τους πίνακες αναγκών του Ο.Β.Ι. σε προ¬ 
σωπικό. 

δ. Καταρτίζει, υλοποιεί και παρακολουθεί τα προγράμ¬ 
ματα εκπαιδευτικών αναγκών του προσωπικού. 

ε. Εισηγείται για τη διαμόρφωση των μισθών και για 
τις λοιπές παροχές προς το προσωπικό. 

στ. Καταρτίζει τις καταστάσεις μισθοδοσίας του προ¬ 
σωπικού του ΟΒΙ και διαχειρίζεται τα θέματα που αφο¬ 
ρούν τις υποχρεώσεις του ΟΒΙ έναντι των ασφαλιστικών 
ταμείων του προσωπικού. 

2. Ο Προϊστάμενος της Διεύθυνσης Ανθρώπινου Δυ¬ 
ναμικού και Εκπαίδευσης ανήκει στην κατηγορία Ε του 
προσωπικού του Ο.Β.Ι. 

Άρθρο 9 

Διεύθυνση Υπηρεσιών Πληροφορικής (ΔΥΠ) 

1. Η Διεύθυνση Υπηρεσιών Πληροφορικής έχει τις εξής 
αρμοδιότητες: 

α. Εξασφαλίζει την ομαλή λειτουργία των πληροφο¬ 
ριακών συστημάτων του Ο.Β.Ι. 

β. Υποστηρίζει τους χρήστες των πληροφοριακών 
συστημάτων του Οργανισμού. 

γ. Σχεδιάζει και αναπτύσσει τα νέα πληροφοριακά 
συστήματα. 

2. Στη Διεύθυνση Υπηρεσιών Πληροφορικής λειτουρ¬ 
γούν τα εξής δύο Τμήματα και δύο υπηρεσιακές μο¬ 
νάδες: 


α. Το Τμήμα Ανάπτυξης Συστημάτων (ΤΑΣ), το οποίο 
είναι αρμόδιο για το σχεδίασμά και την ανάπτυξη νέων 
πληροφοριακών συστημάτων. 

β. Το Τμήμα Λειτουργίας Πληροφοριακών Συστημά¬ 
των (ΤΛΠΣ), το οποίο είναι αρμόδιο για τη λειτουργική 
υποστήριξη του πληροφοριακού συστήματος. 

Στο Τμήμα Λειτουργίας Πληροφοριακών Συστημάτων 
υπάγονται: 

• Η Υπηρεσία Ασφαλείας Πληροφοριακών Συστημά¬ 
των (ΥΑΠΣ), η οποία μεριμνά για την ασφάλεια των 
δεδομένων του πληροφοριακού συστήματος. 

• Η Υπηρεσία Τεχνικής Υποστήριξης (ΥΤΥ), η οποία 
μεριμνά για την τεχνική υποστήριξη του συνόλου του 
εξοπλισμού πληροφορικής. 

3. Οι Προϊστάμενοι της Διεύθυνσης Υπηρεσιών Πλη¬ 
ροφορικής και των Τμημάτων αυτής ανήκουν στην κα¬ 
τηγορία Ε του προσωπικού του ΟΒΙ. 

Άρθρο 10 

Οικονομική Διεύθυνση (ΟΔ) 

1. Η Οικονομική Διεύθυνση έχει τις εξής αρμοδιότητες: 
α. Εφαρμόζει τον Οικονομικό Κανονισμό του ΟΒΙ και 

τον Κανονισμό Προμηθειών. 

β. Συγκεντρώνει, επεξεργάζεται και ελέγχει τα οικο¬ 
νομικά στοιχεία. 

γ. Επιμελείται για την κατάρτιση και τη δημοσίευση 
του Ισολογισμού και των λοιπών οικονομικών καταστά¬ 
σεων. 

δ. Επιμελείται για την κατάρτιση και την εκτέλεση του 
Προϋπολογισμού, με την επιφύλαξη των διατάξεων του 
Οικονομικού Κανονισμού του ΟΒΙ. 

2. Στην Οικονομική Διεύθυνση λειτουργούν ένα Τμήμα 
και μια Υπηρεσία: 

α. Το Τμήμα του Λογιστηρίου (ΤΑ), το οποίο συγκε¬ 
ντρώνει και προετοιμάζει τα οικονομικά στοιχεία, επι¬ 
μελείται την ταμειακή διαχείριση και ασχολείται με την 
είσπραξη των εσόδων. 

β. Η Υπηρεσία Προμηθειών, η οποία εποπτεύει, συ¬ 
ντονίζει και υποστηρίζει την ορθή εκτέλεση των προ¬ 
μηθειών σύμφωνα με τον σχετικό κανονισμό του ΟΒΙ, 
τηρεί τα σχετικά αρχεία και διενεργεί τις προμήθειες 
αναλωσίμων υλικών εκτός εκείνων που αφορούν τη Δι¬ 
εύθυνση Υπηρεσιών Πληροφορικής και το Τμήμα Ασφα¬ 
λείας και Κτιρίου. 

3. Οι προϊστάμενοι της Οικονομικής Διεύθυνσης και 
των Τμημάτων αυτής ανήκουν στην κατηγορία Ε του 
προσωπικού του ΟΒΙ. 

Αρθρο 11 

Διεύθυνση Δικαστικού (ΔΔΙΚ) 

1. Η Διεύθυνση Δικαστικού είναι αρμόδια για την δικα¬ 
στική και εξώδικη εκπροσώπηση του ΟΒΙ για όλα τα θέ¬ 
ματα που αφορούν τη λειτουργία του και ειδικότερα: 

α. Εκπροσωπεί δικαστικά τον ΟΒΙ με εντολή Γ ενικού 
Διευθυντή 

β. Μεριμνά για τη λειτουργία κι εφαρμογή του νομο¬ 
θετικού πλαισίου λειτουργίας του ΟΒΙ. 

γ. Ελέγχει κι επεξεργάζεται σε συνεργασία με τις 
αρμόδιες διευθύνσεις τις συμβάσεις που συνάπτει ο 
Οργανισμός και τηρεί το αρχείο των συμβάσεων του 
ΟΒΙ. 

δ. Επεξεργάζεται και προτείνει σχέδια νομοθετικών 
ρυθμίσεων αναφορικά με τους κανονισμούς του άρθρου 
4 παρ. 1 του νόμου 1733/1987 (κανονισμός οργανωτικής 

διάρθρωσης, κανονισμός κατάστασης προσωπικού, οι¬ 
κονομικός κανονισμός - κανονισμός προμηθειών, κανο¬ 
νισμός λειτουργίας διοικητικού συμβουλίου) 
ε. Γνωμοδοτεί για τα θέματα που αφορούν τη λειτουρ¬ 
γία κι εφαρμογή του νομοθετικού πλαισίου λειτουργίας 
του ΟΒΙ, καθώς και για τα θέματα που της ανατίθενται 
από το Γ ενικό Διευθυντή. 

2. Ο Προϊστάμενος της Διεύθυνσης Δικαστικού ανήκει 
στην κατηγορία Ε του προσωπικού του ΟΒΙ. 

Άρθρο 12 

Τμήμα Επικοινωνίας (ΤΕ) 

1. Το Τμήμα Επικοινωνίας είναι αρμόδιο για την επι¬ 
κοινωνία με το κοινό και τα μέσα μαζικής επικοινωνίας 
και ειδικότερα : 

α. Σχεδιάζει, συντάσσει και επιμελείται την έκδοση 
κάθε είδους ενημερωτικών ή διαφημιστικών εντύπων 
και δημοσιεύσεων. 

β. Επιμελείται τη διοργάνωση εκδηλώσεων του ΟΒΙ. 
γ. Επιμελείται την παρουσία του ΟΒΙ σε εκδηλώσεις, 
συνέδρια και ημερίδες που σχετίζονται με το αντικεί¬ 
μενό του. 

δ. Εξασφαλίζει την επικοινωνία και προβολή του ΟΒΙ 
συνεργαζόμενο με τον τύπο και τα άλλα μαζικά μέσα 
ενημέρωσης 

2. Ο προϊστάμενος του Τμήματος Επικοινωνίας ανήκει 
στην κατηγορία Ε του προσωπικού του ΟΒΙ. 

Άρθρο 13 

Τμήμα Ασφαλείας και Κτιρίου (ΤΑΚ) 

1. Το Τμήμα Ασφαλείας και Κτιρίου του Ο.Β.Ι. έχει τις 
εξής αρμοδιότητες: 

α. Μεριμνά για τη σωστή λειτουργία και τη συντήρηση 
των κτιριακών εγκαταστάσεων και του ηλεκτρομηχα- 
νολογικού εξοπλισμού. 

β. Μεριμνά για το σχεδίασμά και τον εξοπλισμό των 
χώρων εργασίας, αποθήκευσης, στάθμευσης και λοιπών 
κοινοχρήστων χώρων του ΟΒΙ. 

γ. Μεριμνά για το σχεδίασμά και τη συντήρηση του 
περιβάλλοντος χώρου του κτιρίου του ΟΒΙ. 

δ. Παρακολουθεί όλες τις εργασίες συντήρησης κι 
επισκευής που αφορούν τα ανωτέρω. 

ε. Μεριμνά για την λειτουργική ετοιμότητα των οχη¬ 
μάτων του ΟΒΙ και προγραμματίζει τη χρήση τους. 

στ. Μεριμνά για την προμήθεια παντός είδους ανα¬ 
λωσίμων για το κτίριο του ΟΒΙ. 

ζ. Επιμελείται για την ασφάλεια των κτιριακών εγκατα¬ 
στάσεων και του ηλεκτρομηχανολογικού εξοπλισμού. 

η. Εποπτεύει την ασφάλεια των μητρώων, αρχείων 
και βιβλίων του ΟΒΙ. 

θ. Μεριμνά για την υγιεινή εργασίας και ασφάλεια των 
εργαζομένων στον ΟΒΙ και προτείνει τη λήψη σχετικών 
μέτρων. 

2. Ο Προϊστάμενος του Τμήματος Ασφαλείας και Κτι¬ 
ρίου ανήκει στην κατηγορία Τ ή Ε του προσωπικού 
του ΟΒΙ. 

Άρθρο 14 

Υπηρεσία Εσωτερικού Ελέγχου (ΥΕΕ) 

1. Η Υπηρεσία Εσωτερικού Ελέγχου έχει τις παρακάτω 
αρμοδιότητες τις οποίες ασκεί μετά έγκριση του σχετι¬ 
κού προγράμματος της από το Διοικητικό Συμβούλιο: 

α. Αξιολογεί τους κανονισμούς και τις διαδικασίες 
του ΟΒΙ ως προς την επάρκεια και αποτελεσματικό- 
τητά τους. 


β. Αξιολογεί και καταγράφει τις εσωτερικές διαδικα¬ 
σίες στην πράξη. 

γ. Επισημαίνει αδυναμίες και αποκλίσεις του συστήμα¬ 
τος, παρέχει συμβουλές και προτείνει προσαρμογές. 

δ. Συμβάλλει στην ανάπτυξη και εμπέδωση της συ¬ 
νεργασίας μεταξύ των Υπηρεσιακών μονάδων και των 
στελεχών του ΟΒΙ και την τήρηση από τον ΟΒΙ και τις 
υπηρεσίες του του ισχύοντος θεσμικού πλαισίου. 

2. Η Υπηρεσία Εσωτερικού Ελέγχου ενημερώνει εγγρά- 
φως κατά τακτά χρονικά διαστήματα ή όποτε απαιτηθεί 
το Διοικητικό Συμβούλιο και τον Γ ενικό Διευθυντή του 
ΟΒΙ για το διενεργούμενο από αυτήν έργο. 

3. Ο Εσωτερικός Ελεγκτής ορίζεται για θητεία ορι¬ 
σμένου χρόνου μετά από εισήγηση του Γ ενικού Διευ¬ 
θυντή με απόφαση του Διοικητικού Συμβουλίου η οποία 
εγκρίνεται από τον Υπουργό Ανάπτυξης. Το Διοικητικό 
Συμβούλιο του ΟΒΙ ορίζει τις αποδοχές του Εσωτερικού 
Ελεγκτή μετά από εισήγηση του Γ ενικού Διευθυντή 

Αρθρο 15 

Τοποθέτηση Προσωπικού - Καθήκοντα - 
Κρίσεις Στελεχών 

1. Η τοποθέτηση Αναπληρωτών Γ ενικών Διευθυντών, 
Διευθυντών και Προϊσταμένων του παρόντος Κανονι¬ 
σμού, πραγματοποιείται με απόφαση του Διοικητικού 
Συμβουλίου, μετά από εισήγηση του Γ ενικού Διευθυντή. 
Η τοποθέτηση και η εξειδίκευση των καθηκόντων του 
λοιπού προσωπικού και η κατά περίπτωση ανάθεση 
ειδικών καθηκόντων πραγματοποιείται με απόφαση του 
Γ ενικού Διευθυντή, λαμβανομένων υπόψη των εκάστοτε 
υπηρεσιακών αναγκών. 

Ειδικώς τα καθήκοντα του εσωτερικού ελεγκτή ορί¬ 
ζονται με απόφαση του Διοικητικού Συμβουλίου μετά 
πρόταση του Γ ενικού Διευθυντή. 

2. Τα καθήκοντα των Αναπληρωτών Γενικών Διευθυ¬ 
ντών, Διευθυντών και Προϊσταμένων μπορούν να ανατί¬ 
θενται, μετά από απόφαση του Διοικητικού Συμβουλίου, 
είτε σε υπαλλήλους του ΟΒΙ είτε σε άτομα που διαθέ¬ 
τουν τα απαραίτητα προσόντα και προσλαμβάνονται με 
σύμβαση ορισμένου χρόνου με ανώτατη διάρκεια τριών 
ετών, η οποία μπορεί να ανανεώνεται μια φορά. 

3. Το Διοικητικό Συμβούλιο του ΟΒΙ, μετά από εισή¬ 
γηση του Γενικού Διευθυντή, κρίνει ανά τριετία τους 
Αναπληρωτές Γενικούς Διευθυντές, τους Διευθυντές 
και Προϊσταμένους του παρόντος Κανονισμού ως προς 
την επάρκεια κατά την άσκηση των καθηκόντων τους, 
ιδιαίτερα βάσει των παρακάτω κριτηρίων: 

α. ικανότητα διοίκησης και αξιολόγησης προσωπικού 
β. ικανότητα ανάληψης ευθυνών 
γ. ικανότητα οργάνωσης κι εφαρμογής μεθόδων λει¬ 
τουργίας κι αποδοτικότητας 
δ. συνεργασία με λοιπούς προϊσταμένους 
ε. ποιοτική και ποσοτική απόδοση 

4. Σε περίπτωση αρνητικής κρίσης, το Διοικητικό 
Συμβούλιο, μετά από εισήγηση του Γ ενικού Διευθυντή, 
μπορεί να απαλλάξει τον κρινόμενο από τα καθήκοντά 
του. Στην περίπτωση αυτή ο Γ ενικός Διευθυντής αναθέ¬ 
τει στον αρνητικώς κριθέντα συγκεκριμένα καθήκοντα, 
ανάλογα με τα προσόντα του. 

5. Ο Γ ενικός Διευθυντής, με απόφασή του μπορεί: 

α. να αναθέτει σε Αναπληρωτή Γενικό Διευθυντή 
την άσκηση αρμοδιοτήτων του άρθρου 2 παρ. 13 του 
ν.1733/1987 σε περίπτωση απουσίας του. 

β. να αναθέτει σε Αναπληρωτή Γενικό Διευθυντή την 
εποπτεία και το συντονισμό του έργου Διευθύνσεων, 
Τμημάτων και Υπηρεσιακών Μονάδων του Οργανι¬ 
σμού. 

Άρθρο 16 

Γ ενικές και Μεταβατικές Διατάξεις 

1. Ο παρών Κανονισμός καταρτίζεται από το Διοικητικό 
Συμβούλιο του Ο.Β.Ι. σύμφωνα με το άρθρο 2 παρ. 10 
στοιχείο α του ν. 1733/1987. 

2. Ο παρών Κανονισμός τροποποιεί, συμπληρώνει και 
κωδικοποιεί τον Κανονισμό Οργανωτικής Διάρθρωσης 
με υπ’ αριθμ. 11620/ΕΦΑ 2239 (ΦΕΚ 1209 Β' της 31 ης Αυ- 
γούστου 2005). 

3. Η τροποποίηση του παρόντος Κανονισμού γίνεται 
με απόφαση του Διοικητικού Συμβουλίου του Ο.Β.Ι. σύμ¬ 
φωνα με το στοιχείο α, παρ. 10 άρθρου 2 του ν.1733/1987 
που εγκρίνεται από τον Υπουργό Ανάπτυξης και δημο¬ 
σιεύεται στην Εφημερίδα της Κυβερνήσεως. 

4. Οι κατά την έναρξη ισχύος του παρόντος κατέχο¬ 
ντας θέσεις Αναπληρωτή Γενικού Διευθυντή, Διευθυ¬ 
ντή ή Προϊσταμένου θα κριθούν κατά την έννοια του 
άρθρου 15 του παρόντος εντός έτους από την έναρξη 
ισχύος του. 

5. Η ισχύς του παρόντος Κανονισμού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2007 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθμ. 4674 ΕΦΑ 1080 (2) 

Απόφαση σύστασης επιτροπής αξιολόγησης υποψήφιων 
για πρόσληψη προσωπικού με ανάθεση έργου στο 
πλαίσιο του έργου με τίτλο «Παρατηρητήριο Ερευ¬ 
νητικών και Τεχνολογικών Ειδικοτήτων», Μέτρο 8.3, 
Δράση 8.3.4/1. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. α. του ν. 1256/1982 «Για την πολυθεσία, την πολύ - 
απασχόληση και την καθιέρωση ανωτάτου ορίου απολα¬ 
βών από το Δημόσιο Τομέα καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως συμπληρώθηκε με το ν. 1400/1983 
β. του ν. 1514/1985 (ΦΕΚ 13/Α/8.2.1985) «Ανάπτυξη της 
Επιστημονικής και ΤεχνολογικήςΈρευνας», και τις τρο¬ 
ποποιήσεις του (ν. 1733/1987 και ν. 2919/2001) 
γ. του άρθρου 14 του ν. 2362/1995 (ΦΕΚ 247/Α/27.11.1995) 
«Περί Δημοσίου Λογιστικού ελέγχου των δαπανών του 
Κράτους και άλλες διατάξεις» 
δ. του ν. 2527/1997 (ΦΕΚ Α/206) «Τροποποίηση και συ¬ 
μπλήρωση διατάξεων του ν. 2190/1994 και άλλες διατά¬ 
ξεις», Κεφάλαιο Α «Τροποποίηση και συμπλήρωση των 
διατάξεων για τις προσλήψεις στο δημόσιο τομέα». 

ε. του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυ¬ 
τοδιοίκηση» 

στ. του ν. 2741/1999 (ΦΕΚ 199 Α/28.9.1999) άρθρο 23, 
παρ.3, όπως αντικαταστάθηκε από τον ν. 2843/2000 περί 
«Εκσυγχρονισμού και Χρηματιστηριακών συναλλαγών, 


εισαγωγή εταιρειών επενδύσεων στη ποντοπόρα ναυ¬ 
τιλία, στο Χρηματιστήριο Αξιών Αθηνών και άλλες δι¬ 
ατάξεις», άρθρο 34 

ζ. του ν. 2860/2000 (Φ.Ε.Κ 251/Α/14.11.2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» 
η. του ν. 3205/2003 (ΦΕΚ 297/Α/2003) «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α. μονίμων στελεχών των Ενόπλων 
Δυνάμεων και αντίστοιχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

θ. του άρθρου 34 του ν. 3259/2004 (ΦΕΚ 149/Α/4.8.2004) 
«Περαίωση εκκρεμών φορολογικών υποθέσεων, ρύθμιση 
ληξιπρόθεσμων χρεών και άλλες διατάξεις». 

ι. του π.δ. 248/1989 «Οργανισμός της Γ ενικής Γ ραμμα- 
τείαςΈρευνας και Τεχνολογίας» (ΦΕΚ Α' 116), όπως τρο¬ 
ποποιήθηκε με τα π.δ. 179/1992 (ΦΕΚ Α' 81), π.δ. 147/1994 
(ΦΕΚ Α' 99) και π.δ. 128/1997 (ΦΕΚ Α' 115). 

κ. του π.δ. 27/1996 (ΦΕΚ 19/Α/1.2.1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» 
λ. του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84). 

μ. του π.δ. 122/2004 (ΦΕΚ 85/17.03.2004) «Ανασύσταση 
Υπουργείου Τουρισμού». 

ν. του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'), 
ξ. του π.δ. 127 (ΦΕΚ 139/11.7.2006) «Γενική Διεύθυνση 
της Γ ενικής Γ ραμματείας'Ερευνας και Τ εχνολογίας του 
Υπουργείου Ανάπτυξης». 

2. Την κοινή απόφαση 5439/1985 «Σύσταση ειδικών λογα¬ 
ριασμών στο ΥΠΕΤ και στους εποπτευόμενους από αυτό 
φορείς, για την αξιοποίηση των κονδυλίων έρευνας, όπως 
αυτή τροποποιήθηκε και συμπληρώθηκε με τις κάτωθι 
κατά σειρά κοινή υπουργική απόφαση: α) 5056/20.5.1987, 
β) 7401/11.5.1988, γ) 570/19.1.1994 και δ) 12739/9.10.2000». 

3. Τις υπ’ αριθμ. 2900/26.5.1986 και 6000/1986 κοινές 
Αποφάσεις των Υπουργών Οικονομικών και Εθνικής 
Οικονομίας «περί καθορισμού διαδικασίας μεταφοράς 
χρηματοδότησης δημοσίων επενδύσεων σε Ειδικούς 
Λογαριασμούς για την εκτέλεση ερευνητικών προγραμ¬ 
μάτων». 

4. Την υπ’ αριθμ. 3092/17.3.2004 κοινή απόφαση του 
Πρωθυπουργού και του Υπουργού Ανάπτυξης με θέμα 
«Διορισμός Γ ενικού Γ ραμματέα στη Γ ενική Γ ραμματεία 
Έρευνας και Τεχνολογίας του Υπουργείου Ανάπτυξης» 
(ΦΕΚ Γ'75). 

5. Την απόφαση Δ 15/Α/Φ19/4040/24.2.2006 (ΦΕΚ 249/ 
Β/27.2.2006) «Ανάθεση αρμοδιοτήτων στους Υφυπουρ¬ 
γούς Ανάπτυξης Αναστάσιο Νεράντζη και Ιωάννη Πα¬ 
παθανασίου». 

6. Την υπ’ αριθμ. 25345 (ΔΚΗ/Α) 1464/15.12.2006 απόφα¬ 
ση του Υπουργού Ανάπτυξης με θέμα «Τοποθέτηση Προ¬ 
ϊσταμένου της Γ ενικής Δ/νσης της Γ ενικής Γ ραμματείας 
Έρευνας & Τεχνολογίας του Υπουργείου Ανάπτυξης». 

7. Την υπ’ αριθμ. 875 απόφαση (ΔΚΗ/Α)84 (ΦΕΚ 
67/25.1.2007) «Μεταβίβαση στο Γενικό ΓραμματέαΈρευ- 
νας και Τ εχνολογίας, στο Γ ενικό Διευθυντή, στους Προϊ¬ 
σταμένους Δ/νσεων και Τμημάτων της ΓΓΕΤ του Υπουρ¬ 
γείου Ανάπτυξης, του δικαιώματος να υπογράφουν «Με 
εντολή Υπουργού». 

8. Την υπ’ αριθμ. 877 απόφαση (ΔΚΗ/Α)85 (ΦΕΚ 
67/25.1.2007) «Μεταβίβαση στο Γενικό ΓραμματέαΈρευ- 
νας και Τεχνολογίας, στο Γ ενικό Διευθυντή, στους Προ¬ 
ϊσταμένους Δ/νσεων και Τ μημάτων της Γ ενικής Γ ραμμα- 
τείας Έρευνας & Τεχνολογίας (ΓΓΕΤ) του Υπουργείου 
Ανάπτυξης, του δικαιώματος να υπογράφουν «Με εντολή 
Υφυπουργού». 

9. Την απόφαση της επιτροπής της Ευρωπαϊκής Ένω¬ 
σης υπ’ αριθμ. Ο (2001) 550/14.3.2001 με κωδικό 2000/ 
ΘΒ/16/1/ΡΟ/016 όπως τροποποιήθηκε με την Ε (2004) 
5484/21.12.2004 όμοια, για την έγκριση του Επιχειρησι¬ 
ακού Προγράμματος «Ανταγωνιστικότητα» (ΕΠΑΝ). 

10. Τον Κανονισμό (ΕΕ) 69/2001 της ΕΠΙΤΡΟΠΗΣ της 
12ης Ιανουάριου 2001 για την εφαρμογή των άρθρων 87 
και 88 της συνθήκης της ΕΚ στις ενισχύσεις ήσσονος 
σημασίας. 

11. Την πρόταση που υποβλήθηκε από τη Γ ενική Γ ραμμα- 
τείαΈρευνας και Τεχνολογίας στην Ειδική Υπηρεσία Δι¬ 
αχείρισης του ΕΠΑΝ με υπ’ αριθμ. 5062/Β' 3 780/12.5.2006, 
με το συνημμένο Τεχνικό Δελτίο της πράξης/έργου, 
όπως συμπληρώθηκε με το Τεχνικό Δελτίο και τα συ¬ 
νημμένα έγγραφα που κατατέθηκαν με υπ’ αριθμ. 8568/ 
Β' 3 1199/21.7.2006 και 9382/Β' 3 1315/8.8.2006. 

12. Την υπ’ αριθμ. 10577/Β31435/18.9.2006 απόφαση της 
Ειδικής Υπηρεσίας Διαχείρισης Επιχειρησιακού Προ¬ 
γράμματος Ανταγωνιστικότητας για ένταξη της πράξης 
«Παρατηρητήριο Ερευνητικών και Τεχνολογικών Ειδι¬ 
κοτήτων» στο Μέτρο 8.3 «Ανθρώπινο Ερευνητικό και 
Τεχνολογικό Δυναμικό» με τελικό δικαιούχο τη Γενική 
Γραμματεία Έρευνας & Τεχνολογίας. 

13. Την υπ’ αριθμ. 2456/ΕΦΑ 545/14.2.2007 απόφαση 
του Γ ενικού Γ ραμματέαΈρευνας & Τ εχνολογίας για την 
εκτέλεση της πράξης «Παρατηρητήριο Ερευνητικών και 
Τεχνολογικών Ειδικοτήτων». 

14. Την πρόσκληση εκδήλωσης ενδιαφέροντος προς 
τους υποψήφιους για πρόσληψη με ανάθεση έργου, οι 
οποίοι θα στελεχώσουν την ομάδα υλοποίησης του 
έργου «Παρατηρητήριο Ερευνητικών και Τεχνολογικών 
Ειδικοτήτων», Μέτρο 8.3 «Ανθρώπινο Ερευνητικό και Τε¬ 
χνολογικό Δυναμικό». 


15. Τις ανάγκες της υπηρεσίας για την υλοποίηση του 
έργου «Παρατηρητήριο Ερευνητικών και Τεχνολογικών 
Ειδικοτήτων», Μέτρο 8.3 «Ανθρώπινο Ερευνητικό και Τε¬ 
χνολογικό Δυναμικό», αποφασίζουμε: 

1. Συνιστάται στη Γενική ΓραμματείαΈρευνας και Τε¬ 
χνολογίας του Υπουργείου Ανάπτυξης Επιτροπή αξιολό¬ 
γησης των υποψηφίων για σύναψη συμβάσεων μίσθωσης 
έργου με πέντε εξωτερικούς συνεργάτες στο πλαίσιο 
υλοποίησης της πράξης «Παρατηρητήριο Ερευνητικών 
και Τεχνολογικών Ειδικοτήτων», Μέτρο 8.3 «Ανθρώπινο 
Ερευνητικό και Τεχνολογικό Δυναμικό». 

2. Η Επιτροπή απαρτίζεται από τρία (3) μέλη τα οποία 
ορίζονται με απόφαση του Υφυπουργού Ανάπτυξης. Τα 
μέλη της Επιτροπής προέρχονται από τη Γ ενική Γ ραμ- 
ματεία Έρευνας & Τεχνολογίας. 

3. Τα μέλη της Επιτροπής αξιολογούν τους υποψηφί¬ 
ους κατόπιν προσωπικής συνεντεύξεως και συντάσσουν 
λίστα κατάταξης κατά προτεραιότητα, ανάλογα με τα 
προσόντα που πρέπει να διαθέτουν οι υποψήφιοι και τα 
οποία ορίζονται από τη σχετική «Πρόσκληση ενδιαφέρο¬ 
ντος για ανάθεση έργου σε εξωτερικούς συνεργάτες». 
Οι εν λόγω πέντε συνεργάτες θα επιλεγούν με βάση τη 
λίστα κατάταξης κατά προτεραιότητα. 

4. Οι συνεδριάσεις λειτουργίας της Επιτροπής θα 
πραγματοποιούνται για όσο χρονικό διάστημα απαιτη¬ 
θεί για την επιλογή των πέντε εξωτερικών συνεργατών, 
σύμφωνα και με τις δεσμεύσεις της προς υλοποίηση 
πράξης. 

5. Η Διεύθυνση Τεχνολογικής Ανάπτυξης της ΓΓΕΤ 
οφείλει να ανακοινώσει τα αποτελέσματα στους πέντε 
επιλεχθέντες και να προωθήσει τις διαδικασίες για τη 
σύναψη συμβάσεων μίσθωσης έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2007 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 ■ ΐηΐΒΓηβΙ: ΙιΙΙρ://νννννν.βΙ.{|Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΓΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΐΐρ://νννννν·6ΐ·ί|Γ - ο-ιπΒίΙ: ννοΙ)ΐπ35ΐ£Γία)Βΐ·ί|Γ 


































